Beibele Inthaneteng | PHETOLELO YA LEFASE LE LEFSA YA MANGWALO A MAKGETHWA
O ka rata go bala sehlogo se ka leleme lefe? %%
Lefitiko 17:1-16
17 Jehofa a bolela le Moshe a re:2 “Botša Arone, barwa ba gagwe le bana ba Isiraele ka moka o re: ‘Se ke seo Jehofa a se laetšego, a re:3 “‘“Ge e le motho le ge e le ofe wa ba ntlo ya Isiraele yoo a hlabago poo goba kgapana goba pudi mo mešašeng goba a e hlabago ka ntle ga mešaša4 eupša a se e tliše mojakong wa tente ya kopano+ go e neela gore e be sebego sa Jehofa pele ga taberenakele ya Jehofa, gona motho yoo o tla ba le molato wa madi. Motho yoo o tšholotše madi, ka gona a bolawe,+5 e le gore bana ba Isiraele ba tle ba tliše dihlabelo tša bona tšeo ba di dirilego nageng,+ ba di tliše go Jehofa mojakong wa tente ya kopano go moperisita,+ ba di gafe e be dihlabelo tša mohlakanelwa tša Jehofa.+6 Moperisita a foketše madi godimo ga aletare ya Jehofa+ mojakong wa tente ya kopano, a fiše lekhura+ e be monko o bose o yago go Jehofa.+7 Ka gona ba se hlwe ba direla batemona ba sebopego sa pudi dihlabelo,+ e lego bao ba otswago le bona.+ Wo e tla ba molao wa lena go iša mehleng ya neng le neng, le melokong ka moka ya lena yeo e tlago go tla.”’8 “O ba botše o re: ‘Ge e le motho le ge e le ofe wa ba ntlo ya Isiraele goba modiiledi yo a ka bago a diiletše mo go lena yo a neelago sebego sa go fišwa+ goba sehlabelo9 eupša a se se tliše mojakong wa tente ya kopano go se neela Jehofa,+ gona motho yoo a bolawe.+10 “‘Ge e le motho le ge e le ofe wa ba ntlo ya Isiraele goba modiiledi yo a diiletšego go lena yo a jago mohuta le ge e le ofe wa madi,+ sefahlego sa ka se tla lwa le motho yo bjalo+ gomme ke tla mo fediša setšhabeng sa gabo.11 Gobane bophelo* bja sephedi bo mo mading+ gomme nna ke a beile aletareng gore le direle meoya ya lena poelano,+ ka gobane madi+ ke ona a dirago poelano ka bophelo bjo bo lego go ona.+12 Ke ka lebaka leo ke itšego go bana ba Isiraele: “Mo go lena go se be le motho yo a jago madi, le modiiledi yo a diiletšego go lena+ le yena a se ke a ja madi.”+13 “‘Ge e le motho le ge e le ofe wa bana ba Isiraele goba modiiledi yo a diiletšego go lena yo e ka rego ge a tsoma a swara phoofolo goba nonyana e jewago, gona a tšholle madi a yona+ a a khupetše ka mmu.+14 Gobane bophelo bja sephedi sa mohuta o mongwe le o mongwe bo mading a sona. Ka gona ke itše go bana ba Isiraele: “Le se ke la ja madi a sephedi sa mohuta le ge e le ofe ka gobane bophelo bja sephedi sa mohuta o mongwe le o mongwe bo mading a sona.+ Mang le mang yo a a jago a bolawe.”+15 Ge e le motho yo a jago setoto goba selo seo se gagotšwego ke sebata,+ e ka ba e le yo a tswaletšwego go lena goba e le modiiledi, o swanetše go hlatswa diaparo tša gagwe, a hlape ka meetse gomme e be yo a sa hlwekago go fihla mantšiboa.+16 Eupša ge e ba a ka se di hlatswe a ba a se hlape mmele, gona a ikarabele bakeng sa molato wa gagwe.’”+
Mengwalo ya tlase
^ Phetolelo ya lentšu ka lentšu e re, “moya.” Bona Lemetletšo 6.
nso_Latn nso_Latn nso_Latn nso_Latn nso_Latn nso_Latn